Στην Αθήνα ο διεθυντής του Εφ Μπι Αι Ρόμπερτ Μιούλερ - 2003-11-07
για να επιθεωρήσει τα σχέδια για τα μέτρα ασφαλείας κατά τους Ολυμπιακούς Αγώνες.
Ο διευθυντής του F-B-I, Ρόμπερτ Μιούλερ, βρίσκεται στην Αθήνα γιο να δει πώς πάνε οι προετοιμασίες από άποψη ασφάλειας για την Ολυμπιάδα του 2004, που θα διεξαχθεί στην Ελλάδα. Ο κ. Μιούλερ είχε την ευκαιρία να δεί από κοντά τα μέτρα που λαμβάνονται στα πλαίσια των προετοιμασιών για τους Ολυμπιακούς Αγώνες και επίσης συναντήθηκε με ανώτερους Έλληνες αξιωματούχους, αρμόδιους στον τομέα της ασφάλειας. Επίσης, παρευρέθηκε σε τελετή που έγινε σε στενό κύκλο προς τιμήν των ελλήνων αστυνομικών που βοήθησαν στην αποκάλυψη πέρσυ των μελών της τρομοκρατικής οργάνωσης «17 Νοέμβρη. » Αλλά η επίσκεψη του κ. Μιούλερ αμαυρώθηκε από μικροεκρήξεις αυτοσχέδιων βομβών χθες βράδυ σε διάφορα σημεία της Αθήνας. Οι εκρήξεις προκάλεσαν ζημιές στην κύρια είσοδο τριών τραπεζών και η οργάνωση που ανέλαβε την ευθύνη είπε πως τα γκαζάκια τοποθετήθηκαν για να καλωσορίσουν το διευθυντή του F-B-I. Ο κ. Μιούλερ δεν έκανε καμμιά δημόσια δήλωση σήμερα, αλλα δημοσιογραφικές πληροφορίες αναφέρουν πως το F-B-I είπε πως ανησυχεί για τη δυνατότητα της Ελλάδας να προστατέψει τις ξένες αντιπροσωπείες, καθώς και τις εκατοντάδες χιλιάδες θεατών, από δυνητικές επιθέσεις στη διάρκεια των Ολυμπιακών Αγώνων, που θα διεξαχθούν του χρόνου τον Αύγουστο. Δημοσιεύματα αναφέρουν ότι υπάρχουν ιδιαίτερες ανησυχίες σχετικά με το κατά πόσο η Ελλάδα θα μπορέσει να προστατέψει τον κόσμο από τρομοκρατικές επιθέσεις με χημικά ή βιολογικά όπλα ή από ακροβολιστές τρομοκράτες που θα είναι κρυμμένοι στους λόφους γύρω από τις αθλητικές εγκαταστάσεις. Εκτός από διεθνείς τρομοκρατικές οργανώσεις, όπως η Αλ Κάϊντα, που θεωρούνται ιδιαίτερα επικίνδυνες, υπάρχουν και ντόπιες οργανώσεις που τρέφουν αντιαμερικανικά συναισθήματα. Επίσης ο αντιαμερικανισμός είναι διάχυτος στην Ελλάδα. Οι ελληνικές αρχές είναι αποφασισμένες να καταστήσουν τους αγώνες ασφαλείς και πρόσφατα ανακοίνωσαν τις λεπτομέρειες σχεδίου ύψους 775 εκατομμυριων δολλαρίων, που θα διατεθούν για να κατοχυρωθεί η πλήρης ασφάλεια των αγώνων. Βάσει του σχεδίου, θα αναπτυχθεί προσωπικό ασφάλειας 40.000 ατόμων, αριθμός διπλάσιος από αυτόν που χρησιμοποιήθηκε στους Ολυμπιακούς του Σύντνεϋ το 2000. Ο Χέρμαν Φρέζιερ, που ηγείται της περιοδείας της αμερικανικής ολυμπιακής επιτροπής και που επίσης βρίσκεται στην Αθήνα, εξήρε την «τεράστια», όπως είπε χαρακτηριστικά, πρόοδο που έχουν επιτελέσει οι Ελληνες διοργανωτές των αγώνων τους τελευταίους μήνες. Την άποψη αυτή συμμερίζεται και το Στέητ Ντηπάρτμεντ, το οποίο σε χθεσινή του ανακοίνωση υποστηρίζει τα εληνικά σχέδια ασφάλειας. Ένα μέρος της εμπιστοσύνης αυτής, βασίζεται στη συγκρότηση επταεθνούς Επιτροπής Ασφάλειας, στην οποία συμπεριλαμβάνονται και αμερικανοί εκπρόσωποι, η οποία συμβουλεύει τους Ελληνες αρμόδιους σχετικά με το πώς θα μπορούσαν να αντιμετωπίσουν δυνητικούς κινδύνους. Ο Ελληνας υπουργός Δημόσιας Τάξης, Γιώργος Φλωρίδης, τόνισε, πριν από την άφιξη του κ. Μιούλερ, ότι δεν είναι ρεαλιστικό να περιμένει κανείς από την Ελλάδα να χειριστεί από μόνη της την επιχείρηση ασφάλειας σ' ένα «παγκοσμιοποιημένο», όπως είπε χαρακτηριστικά κόσμο. Πάντως η Ελλάδα εμμένει στο ότι οι σωματοφύλακες που θα σταλούν για να προστατέψουν τις ξένες αντιπροσωπείες, δεν πρέπει να οπλοφορούν. Οι Ηνωμένες Πολιτείες, που σκοπεύουν να στείλουν 100 σωματοφύλακες, για τα 800 μέλη της αμερικανικής ομάδας, δέχτηκαν τον όρο που έθεσε η Ελλάδα.